Chovdas (upė)
Chovdas arba Kobdo (mong. Ховд гол) – upė vakarų Mongolijoje, Bajan Ulegėjaus, Chovdo ir Ubso aimakuose. Prasideda Mongolijos Altajuje, teka vakarų, pietvakarių kryptimi Didžiųjų ežerų dubuma. Įteka į Chara Us Nuro ežerą, sudaro pelkėtą deltą. Protaka jungiasi su Chara Nuro ežeru ir duoda pradžią Dzavchano upei. Didžiausi intakai: Usun Cholajus (kairysis), Bujantas (dešinysis). Prie Chovdo įsikūręs Ulegėjaus miestas.